# కౌసల్య కృష్ణమూర్తి

| కౌసల్య కృష్ణమూర్తి |
| --- |
| కౌసల్య కృష్ణమూర్తి సినిమా పోస్టర్ |
| దర్శకత్వం | భీమినేని శ్రీనివాసరావు |
| రచన | చౌదరి హనుమాన్ (మాటలు) |
| స్క్రీన్ ప్లే | భీమినేని శ్రీనివాసరావు |
| కథ | అరుణ్‌రాజా కామరాజ్ |
| నిర్మాత | కె.ఎ. వల్లభ కె. ఎస్. రామారావు సమర్పణ |
| తారాగణం | ఐశ్వర్య రాజేష్ రాజేంద్ర ప్రసాద్ కార్తీక్ రాజు శివ కార్తీకేయన్ |
| ఛాయాగ్రహణం | బి. ఆండ్రీవ్ |
| కూర్పు | కోటగిరి వెంకటేశ్వరరావు |
| సంగీతం | దిబు నిన్నాన్ థామస్ |
| నిర్మాణ సంస్థ | క్రియేటివ్ కమర్షియల్స్ |
| విడుదల తేదీ | 2019 ఆగస్టు 23 (2019-08-23) |
| సినిమా నిడివి | 149 నిముషాలు |
| దేశం | భారతదేశం |
| భాష | తెలుగు |

**కౌసల్య కృష్ణమూర్తి** 2019, ఆగస్టు 23న విడుదలైన క్రీడా నేపథ్య తెలుగు చలనచిత్రం. క్రియేటివ్ కమర్షియల్స్ పతాకంపై కె.ఎ. వల్లభ నిర్మించిన ఈ చిత్రానికి భీమినేని శ్రీనివాసరావు దర్శకత్వం వహించాడు. ఐశ్వర్య రాజేష్, రాజేంద్ర ప్రసాద్, కార్తీక్ రాజు, శివ కార్తీకేయన్ తదితరులు ప్రధాన పాత్రలు పోషించగా దిబు నిన్నాన్ థామస్ సంగీతం అందించాడు. 2018లో తమిళంలో వచ్చిన *కనా* సినిమాకు ఇది రిమేక్. ఐశ్వర్య రాజేష్, శివ కార్తీకేయన్ లకు తెలుగులో ఇది తొలిచిత్రం. శివ కార్తీకేయన్ కు సంబంధించిన కొన్ని సన్నివేశాలు తమిళ మాతృక నుండి తీసుకోబడ్డాయి.

## కథా సారాంశం

కృష్ణ‌మూర్తి (రాజేంద్ర‌ప్ర‌సాద్‌) కి వ్య‌వ‌సాయం అంటే ఎంతిష్ట‌మో, క్రికెట్ కూడా అంతే ఇష్టం. క్రికెట్ లో భారతదేశం ఓడిపోతే అస్స‌లు త‌ట్టుకోలేడు. కౌసల్య (ఐశ్వ‌ర్య రాజేష్‌) కూడా తండ్రిని చూసి క్రికెట్‌పై ఇష్టం పెంచుకుంటుంది. ఇండియా త‌ర‌పున ఆడి, క‌ప్పు గెలిచి తండ్రి క‌ళ్ల‌లో ఆనందం చూడాల‌నుకొని తన స్నేహితులతో క్రికెట్ ఆడుతుంది. అబ్బాయిల‌తో క్రికెట్ ఆడుతుండడం చూసి తల్లి (ఝాన్సీ) అడ్డుకుంటూ ఉంటుంది, ఊళ్లో వాళ్లు కూడా సూటిపోటి మాట‌లు అంటుంటారు. అయినాకాని వాట‌న్నింటినీ త‌ట్టుకుని కౌసల్య‌ క్రికెట‌ర్‌గా అడుగులు వేస్తుంది. అనుకున్న ల‌క్ష్యాన్ని సాధించిందా, లేదా, త‌న ల‌క్ష్యం కోసం కౌస‌ల్య ఎన్నికష్టాలు ప‌డిందనేది మిగతా కథ.

## ఐశ్వర్య రాజేశ్

* ఐశ్వర్య రాజేష్ (కౌసల్య కృష్ణమూర్తి)
* రాజేంద్ర ప్రసాద్ (కృష్ణమూర్తి)
* కార్తీక్ రాజు (సాయి)
* శివ కార్తీకేయన్ (నెల్సన్ దిలీప్ కుమార్)
* ఝాన్సీ (సావిత్రి-కౌలస్య తల్లి)
* వెన్నెల కిషోర్ (ఇన్స్పెక్టర్ బలరాం)
* భీమినేని శ్రీనివాసరావు (బ్యాంక్ మేనేజరు)
* రవి ప్రకాష్ (స్కూల్ పిఈటి)
* శశాంక్
* సి.వి.ఎల్.నరసింహారావు
* *రంగస్థలం* మహేష్
* విష్ణు ఓయ్
* నటాష పరాషర్
* నిరాళి ఓజా (గాయత్రి దీక్షిత్)
* షైలా ఆలం (అంజలి శర్మ)
* సుశ్రీ ప్రధాన్ (దీపికా పటేల్)
* రమ్య జెస్టిన్ (రమ్య)
* సజన సాజీవన్ (సజన)

## సాంకేతికవర్గం

* చిత్రానువాదం, దర్శకత్వం: భీమినేని శ్రీనివాసరావు
* నిర్మాత: కె.ఎ. వల్లభ, కె. ఎస్. రామారావు (సమర్పణ)
* మాటలు: చౌదరి హనుమాన్
* సంగీతం: దిబు నిన్నాన్ థామస్
* ఛాయాగ్రహణం: బి. ఆండ్రీవ్
* కూర్పు: కోటగిరి వెంకటేశ్వరరావు
* నిర్మాణ సంస్థ: క్రియేటివ్ కమర్షియల్స్
* పాటలు:కృష్ణకాంత్, రామజోగయ్య శాస్త్రి, కాసర్ల శ్యామ్‌, గోసాల రాంబాబు

## నిర్మాణం

చిత్ర సమర్పకులు కె.ఎస్. రామారావు తమిళ చిత్రం *కనా* ట్రైలర్ చూసి తెలుగులో పునఃనిర్మాణం చేయాలని నిర్ణయించుకున్నాడు. కౌసల్య కృష్ణమూర్తి పేరుతో తెలుగులో పునఃనిర్మాణం చేయబడి, రాజమండ్రి పరిసర ప్రాంతాల్లో చిత్రీకరించబడింది.

## మార్కెటింగ్ - విడుదల

2019, జూన్ 18న ఈ చిత్ర అధికారిక టీజర్‌ సోనీ మ్యూజిక్ ఇండియా ద్వారా విడుదలయింది. రెండు నెలల తరువాత, 2019 ఆగస్టు 19న అధికారిక ట్రైలర్‌ సోనీ మ్యూజిక్ ఇండియా ద్వారా విడుదలయింది. ఈ చిత్రం 2019, ఆగస్టు 23న విడుదలయింది.

## పాటలు

తమిళ మాతృకకు సంగీతం అందించిన దిబు నిన్నాన్ థామస్ తెలుగు సినిమాకు కూడా సంగీతం అందించాడు. చిత్రంలోని మొదటి పాట ట్యూన్ కనా చిత్రం నుండి తీసుకోబడింది.

| కౌసల్య కృష్ణమార్తి |
| --- |
| పాటలు by దిబు నిన్నాన్ థామస్ |
| Released | 2019 జూన్ 22 (2019-06-22) |
| Recorded | 2019 |
| Genre | సినిమా పాటలు |
| Length | 21:16 |
| Label | సోని మ్యూజిక్ ఇండియా |
| Producer | దిబు నిన్నాన్ థామస్ |
| దిబు నిన్నాన్ థామస్ chronology |
|

|  |  |  |
| --- | --- | --- |
| *కనా* (2018)
 | కౌసల్య కృష్ణమార్తి (2019)
 | *కొంబు వెచ్చ సింగమాడ* (2019)
 |

 |
|

External audio|  Audio Jukebox యూట్యూబ్లో |

 |

| క్రమసంఖ్య | పేరు | గాయకులు | నిడివి |
| --- | --- | --- | --- |
| 1. | "ముద్దబంతి (రచన: కృష్ణకాంత్)"   | యాజీన్ నజీర్ | 4:12 |
| 2. | "రాకాస గడుసు పిల్ల (రచన: గోసాల రాంబాబు)"   | అనన్య నాయర్, రాహుల్ సిప్లిగంజ్,రోషిత | 4:08 |
| 3. | "రేపటి కల (రచన: రామజోగయ్య శాస్త్రి)"   | స్వరాగ్ కీర్తన్, మనీషా ఈరభతిని | 4:12 |
| 4. | "సావల్ (రచన: కాసర్ల శ్యామ్‌)"   | ఎల్.వి. రేవంత్ | 3:56 |
| 5. | "ఊగే పచ్చని (రచన: కాసర్ల శ్యామ్‌)"   | అనురాగ్ కులకర్ణి | 4:48 |
| **21:16** |

## రేటింగ్

1. 123తెలుగు - 3/5
2. టైమ్స్ ఆఫ్ ఇండియా - 2.5/5
3. దక్కన్ క్రానికల్- 2.5/5
4. గ్రేట్ ఆంధ్ర - 2.5/5

## మూలాలు

## ఇతర లంకెలు

* ఇంటర్నెట్ మూవీ డేటాబేసు లో *కౌసల్య కృష్ణమూర్తి*